CELEX: 62011CN0613
Language: bg
Date: 2011-11-30 00:00:00
Title: Дело C-613/11: Иск, предявен на 30 ноември 2011 г. — Европейска комисия/Италианска република

4.2.2012   
            
            
               BG
            
            
               Официален вестник на Европейския съюз
            
            
               C 32/16
            
         Иск, предявен на 30 ноември 2011 г. — Европейска комисия/Италианска република
   (Дело C-613/11)
   2012/C 32/29
   Език на производството: италиански
   
      Страни
   
   
      Ищец: Европейска комисия (представители: B. Stromsky и D. Grespan)
   
      Ответник: Италианска република
   
      Искания на ищеца
   
   Комисията иска от Съда
   
               —
            
            
               да установи, че като не е предприела в установените срокове всички необходими мерки за възстановяване на държавните помощи, които са обявени за незаконни и несъвместими с вътрешния пазар с Решение [2008/92/ЕО] на Комисията от 10 юли 2007 година относно режима на държавни помощи в Италия за сектора на корабоплаването в Сардиния (нотифицирано на 11 юли 2007 г. и публикувано в ОВ L 29, 2 февруари 2008 г., стр. 24), Италианската република не е изпълнила задълженията си по членове 2 и 5 от същото решение и по Договора за ФЕС, както и
            
         
               —
            
            
               да се осъди Италианската република да заплати съдебните разноски.
            
         
      Правни основания и основни доводи
   
   Срокът за изпълнение на Решение 2008/92 е изтекъл на 11 септември 2007 г.
   Италианската република до днешна дата все още не е предприела пълното възстановяване на помощите, обявени за незаконни с въпросното решение, и не е информирала Комисията за извършено възстановяване. Правните и практическите затруднения, изтъкнати от Италия, за да оправдае закъснението при изпълнението на това решение впрочем не могат да обосноват абсолютна невъзможност на възстановяването в съответствие с практиката на Съда, нито пък Италия някога се е позовавала на такава абсолютна невъзможност.
   Комисията освен това упреква Италия в това, че я е уведомила със закъснение за напредването на националната процедура за изпълнение на решението, нарушавайки задължението за информиране, наложено от въпросното решение, както и от принципа на лоялно сътрудничество.